Marie Simon

Marie Simon (sorabeg uhel : Marja Simonowa), ganet Jannasch (Janašec) d'ar 26 a viz Eost 1824 hag aet da Anaon d'an 20 a viz C'hwevrer 1877, a oa ur glañvdiourez sorab ha kengrouerez an Albertverein, an aozadur a oa deuet da vezañ kentaozadur ar Groaz Ruz alaman (Deutsches Rotes Kreuz), goude bezañ bet klañvdiourez vrezel e-kerzh ar Brezel etre Prusia hag Aostria. Goude-se e oa deuet da vezañ unan eus klañvdiourezed pennañ ar Brezel etre Bro-C'hall ha Prusia. Aozet he devoa ar skipailhoù klañvdiourezed kement ha dasparzh ar boued en ospital milourel e Nancy, e Bro-C'hall. 

Goude-se e oa bet Simon o sevel kreizennoù pareañ e Dresden ha kendalc'het he buhez-pad da zeskiñ klañvdiourezed nevez. Doujet-bras a oa en Alamagn pa oa-hi bev, graet e voe anezhi ar "Florence Nightingale sakson". Lesanvet e oa ivez "kamaladez ar re gloazet".

Rummad:Ganedigezhioù 1824
Rummad:Marvioù 1877
Rummad:Skrivagnerezed Alamagn
Rummad:Klañvdiourezed
Rummad:Protestanted
Rummad:Brezel etre Prusia hag Aostria
Rummad:Sorabed